พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออกพ.ศ. ๒๕๕๐ ภูมิพลอดุลยเดช ป.ร.ให้ไว้ ณ วันที่ ๒๙ ธันวาคมพ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออกอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออก พ.ศ. ๒๕๕๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเทคโนโลยีราชมงคลตะวันออกดังต่อไปนี้(๑)สาขาวิชาการบัญชี มีปริญญาสามชั้น คือ(ก) เอกเรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า บัญชีมหาบัณฑิต ใช้อักษรย่อ บช.ม.(ค) ตรีเรียกว่า บัญชีบัณฑิต ใช้อักษรย่อ บช.บ.(๒)สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๓)สาขาวิชาบริหารธุรกิจ มีปริญญาสามชั้น คือ(ก) เอกเรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรีเรียกว่า บริหารธุรกิจบัณฑิต ใช้อักษรย่อ บธ.บ.(๔)สาขาวิชาวิทยาศาสตร์ มีปริญญาสามชั้น คือ(ก) เอกเรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรีเรียกว่า วิทยาศาสตรบัณฑิต ใช้อักษรย่อ วท.บ.(๕)สาขาวิชาวิศวกรรมศาสตร์ มีปริญญาสามชั้น คือ(ก) เอกเรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรีเรียกว่า วิศวกรรมศาสตรบัณฑิต ใช้อักษรย่อ วศ.บ.(๖)สาขาวิชาศิลปศาสตร์ มีปริญญาสามชั้น คือ(ก) เอกเรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรีเรียกว่า ศิลปศาสตรบัณฑิต ใช้อักษรย่อ ศศ.บ.(๗)สาขาวิชาเศรษฐศาสตร์ มีปริญญาสามชั้น คือ(ก) เอกเรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรีเรียกว่า เศรษฐศาสตรบัณฑิต ใช้อักษรย่อ ศ.บ.(๘)สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่าสถาปัตยกรรมศาสตรดุษฎีบัณฑิต ใช้อักษรย่อ สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรีเรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๙)สาขาวิชาอุตสาหกรรมศาสตร์ มีปริญญาสามชั้น คือ(ก) เอกเรียกว่า อุตสาหกรรมศาสตรดุษฎีบัณฑิต ใช้อักษรย่อ อส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โทเรียกว่า อุตสาหกรรมศาสตรมหาบัณฑิต ใช้อักษรย่อ อส.ม.(ค) ตรีเรียกว่า อุตสาหกรรมศาสตรบัณฑิต ใช้อักษรย่อ อส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ ครุยวิทยฐานะของมหาวิทยาลัยเทคโนโลยีราชมงคลตะวันออกมีสามชั้น ดังต่อไปนี้(๑)ครุยดุษฎีบัณฑิต เป็นเสื้อคลุมแขนยาวทำด้วยผ้าโปร่งสีขาว ผ่าอกตลอดยาวคลุมเข่า มีสำรดรอบขอบสำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินน้ำทะเล กว้าง ๑๐ เซนติเมตร มีแถบทองกว้าง ๑ เซนติเมตร ที่ริมทั้งสองข้าง เว้นระยะห่าง ๒.๓ เซนติเมตร ทั้งสองข้างทาบแถบทอง กว้าง ๐.๗ เซนติเมตร ตอนกลางสำรดมีแถบผ้ามันตามสีประจำคณะ กว้าง ๑.๓เซนติเมตร และมีตราสัญลักษณ์มหาวิทยาลัยทำด้วยโลหะชุบสีเงินสูง ๖ เซนติเมตรติดบนสำรดรอบขอบด้านหน้าอกทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๑.๕ เซนติเมตร แต่ละตอน กว้าง ๖.๕เซนติเมตร พื้นสำรดทำด้วยผ้าสักหลาดสีน้ำเงินน้ำทะเล มีแถบทอง กว้าง ๑ เซนติเมตร ที่ริมทั้งสองข้างตอนกลางสำรดมีแถบผ้ามันตามสีประจำคณะ กว้าง ๑.๓ เซนติเมตร(ค)สำรดปลายแขน พื้นสำรดทำด้วยผ้าสักหลาดสีน้ำเงินน้ำทะเล กว้าง ๑๐ เซนติเมตร มีแถบทองกว้าง ๑ เซนติเมตร ที่ริมทั้งสองข้าง เว้นระยะห่าง ๒.๓ เซนติเมตร ทั้งสองข้างทาบแถบทอง กว้าง ๐.๗ เซนติเมตร ตอนกลางสำรดมีแถบผ้ามันตามสีประจำคณะ กว้าง ๑.๓เซนติเมตร(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่มีสำรดต้นแขน ๒ ตอน(๓)ครุยบัณฑิต เช่นเดียวกับครุยมหาบัณฑิต เว้นแต่มีสำรดต้นแขน ๑ ตอนมาตรา ๕ เข็มวิทยฐานะของมหาวิทยาลัยเทคโนโลยีราชมงคลตะวันออกมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนชุบสีทองส่วนพื้นของพระราชลัญจกรและดอกบัวลงยาสีน้ำเงินส่วนพื้นของชื่อมหาวิทยาลัยลงยาสีขาว ความสูง ๖ เซนติเมตรมาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และคณาจารย์มหาวิทยาลัย มีดังต่อไปนี้(๑)นายกสภามหาวิทยาลัย ครุยเป็นเสื้อคลุมแขนยาวทำด้วยผ้าโปร่งสีขาวผ่าอกตลอดยาวคลุมเข่า มีสำรดรอบขอบ สำรดต้นแขน และสำรดปลายแขน ดังต่อไปนี้(ก)สำรดรอบขอบ พื้นสำรดทำด้วยผ้าสักหลาดสีน้ำเงินน้ำทะเล กว้าง ๑๐ เซนติเมตร โดยทาบแถบทองกว้าง ๑ เซนติเมตร จำนวน ๖ แถบ บนผ้าสักหลาดสีน้ำเงินน้ำทะเล มีระยะห่างระหว่างแถบ๐.๘ เซนติเมตร มีสำรดเฉียงโดยพื้นสำรดทำด้วยผ้าสักหลาดสีน้ำเงินน้ำทะเล กว้าง ๑๐ เซนติเมตรวางเฉียง ๓๖ องศา ทาบบนสำรดรอบขอบบริเวณกลางอกเสื้อ มีแถบทอง กว้าง ๑ เซนติเมตรที่ริมทั้งสองข้าง แบ่งครึ่งผ้าสักหลาดสีน้ำเงินน้ำทะเลที่เหลือ ๘ เซนติเมตรทาบแถบทอง กว้าง ๑ เซนติเมตร บนผ้าสักหลาดสีน้ำเงินน้ำทะเล ณ จุดแบ่งครึ่งข้างละ ๑แถบ รวม ๒ แถบ และใช้แถบทอง กว้าง ๐.๕ เซนติเมตร ทาบบนผ้าสักหลาดสีน้ำเงินน้ำทะเลนั้นส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะชุบสีทอง สูง ๖เซนติเมตร ติดกลางสำรดเฉียงทั้งสองข้าง(ข)สำรดต้นแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอนกว้าง ๓.๕ เซนติเมตรพื้นสำรดทำด้วยผ้าสักหลาดสีน้ำเงินน้ำทะเล มีแถบทอง กว้าง ๑เซนติเมตรที่ริมทั้งสองข้าง(ค)สำรดปลายแขน แบ่งเป็น ๓ ตอน ระยะห่างตอนละ ๒ เซนติเมตร แต่ละตอน กว้าง ๓.๕เซนติเมตร พื้นสำรดทำด้วยผ้าสักหลาดสีน้ำเงินน้ำทะเล มีแถบทอง กว้าง ๑ เซนติเมตร ที่ริมทั้งสองข้างให้มีสายสร้อยประกอบครุยประจำตำแหน่งนายกสภามหาวิทยาลัยทำด้วยโลหะชุบสีทองประกอบด้วยรูปดอกไม้ทิพย์ ๙ ดอก มีเกสรเป็นพลอยสีน้ำเงินน้ำทะเลกึ่งกลางสายสร้อยประดับตราสัญลักษณ์มหาวิทยาลัยดุนนูนลงยาสียึดติดกับครุยประมาณร่องหัวไหล่(๒)กรรมการสภามหาวิทยาลัย เช่นเดียวกับนายกสภามหาวิทยาลัย แต่ไม่มีสายสร้อยประดับ(๓)คณาจารย์มหาวิทยาลัย เช่นเดียวกับกรรมการสภามหาวิทยาลัยเว้นแต่สำรดรอบขอบพื้นสำรดทำด้วยผ้าสักหลาดสีน้ำเงินน้ำทะเล กว้าง ๑๐ เซนติเมตรมีแถบทอง กว้าง ๑ เซนติเมตร ที่ริมทั้งสองข้าง เว้นระยะห่าง ๐.๕ เซนติเมตรทั้งสองข้าง ทาบแถบทอง กว้าง ๐.๗ เซนติเมตร เว้นระยะห่าง ๐.๕ เซนติเมตรทั้งสองข้าง ทาบแถบทอง กว้าง ๑ เซนติเมตรส่วนที่เหลือทั้งสองข้างมีตราสัญลักษณ์มหาวิทยาลัยทำด้วยโลหะชุบสีทอง สูง ๖เซนติเมตร ติดบนสำรดรอบขอบด้านหน้าอกทั้งสองข้างมาตรา ๗[๓] สีประจำคณะและสถาบันมีดังต่อไปนี้(๑)คณะเกษตรศาสตร์และทรัพยากรธรรมชาติ สีเขียวเข้ม(๒)คณะเทคโนโลยีสังคม สีส้ม(๓)คณะเทคโนโลยีอุตสาหกรรมการเกษตร สีชมพู(๔)คณะบริหารธุรกิจและเทคโนโลยีสารสนเทศ สีฟ้า(๕)คณะมนุษยศาสตร์และสังคมศาสตร์ สีม่วงดอกตะแบก(๖)คณะวิทยาศาสตร์และเทคโนโลยี สีเหลือง(๗)คณะวิศวกรรมศาสตร์และสถาปัตยกรรมศาสตร์ สีเลือดหมู(๘)คณะศิลปศาสตร์ สีส้มทอง(๙)สถาบันเทคโนโลยีการบิน สีเทามาตรา ๘ ให้มหาวิทยาลัยเทคโนโลยีราชมงคลตะวันออกจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ ประกอบกับมาตรา ๕๕ วรรคสอง และมาตรา ๕๙ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไรและการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออก (ฉบับที่ ๒) พ.ศ. ๒๕๕๕[๔]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยเทคโนโลยีราชมงคลตะวันออกได้เปิดสอนสาขาวิชาการบัญชีเพิ่มขึ้นและจัดตั้งคณะศิลปะศาสตร์และสถาบันเทคโนโลยีการบินเพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชาของสาขาวิชาการบัญชี รวมทั้งกำหนดสีประจำคณะและสถาบันของคณะศิลปศาสตร์และสถาบันเทคโนโลยีการบินจึงจำเป็นต้องตราพระราชกฤษฎีกานี้ ชาญ/ผู้จัดทำ๑๒ ตุลาคม ๒๕๕๕[๑] ราชกิจจานุเบกษาเล่ม ๑๒๕/ตอนที่ ๑๐ ก/หน้า ๙/๑๕ มกราคม ๒๕๕๑ [๒] มาตรา ๓ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออก (ฉบับที่ ๒) พ.ศ. ๒๕๕๕[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยเทคโนโลยีราชมงคลตะวันออก (ฉบับที่ ๒) พ.ศ. ๒๕๕๕ [๔] ราชกิจจานุเบกษาเล่ม ๑๒๙/ตอนที่ ๙๔ ก/หน้า ๗/๑ ตุลาคม ๒๕๕๕